CELEX: 62014CA0252
Language: da
Date: 2016-06-02 00:00:00
Title: Sag C-252/14: Domstolens dom (Første Afdeling) af 2. juni 2016 — Pensioenfonds Metaal en Techniek mod Skatteverket (anmodning om præjudiciel afgørelse fra Högsta förvaltningsdomstolen — Sverige) (Præjudiciel forelæggelse — frie kapitalbevægelser — artikel 63 TEUF — beskatning af pensionsfondes indkomst — forskellig behandling af hjemmehørende og ikke-hjemmehørende pensionsfonde — fast beskatning af hjemmehørende pensionsfonde på grundlag af et fiktivt afkast — kildeskat, der anvendes på indkomst i form af udbytte, som modtages af ikke-hjemmehørende pensionsfonde — sammenlignelighed)

8.8.2016   
            
            
               DA
            
            
               Den Europæiske Unions Tidende
            
            
               C 287/4
            
         Domstolens dom (Første Afdeling) af 2. juni 2016 — Pensioenfonds Metaal en Techniek mod Skatteverket (anmodning om præjudiciel afgørelse fra Högsta förvaltningsdomstolen — Sverige)
   (Sag C-252/14) (1)
   
   ((Præjudiciel forelæggelse - frie kapitalbevægelser - artikel 63 TEUF - beskatning af pensionsfondes indkomst - forskellig behandling af hjemmehørende og ikke-hjemmehørende pensionsfonde - fast beskatning af hjemmehørende pensionsfonde på grundlag af et fiktivt afkast - kildeskat, der anvendes på indkomst i form af udbytte, som modtages af ikke-hjemmehørende pensionsfonde - sammenlignelighed))
   (2016/C 287/05)
   Processprog: svensk
   
      Den forelæggende ret
   
   Högsta förvaltningsdomstolen
   
      Parter i hovedsagen
   
   
      Sagsøger: Pensioenfonds Metaal en Techniek
   
      Sagsøgt: Skatteverket
   
      Konklusion
   
   Artikel 63 TEUF skal fortolkes således, at:
   
               —
            
            
               bestemmelsen ikke er til hinder for en national lovgivning, hvorefter der indeholdes kildeskat af udbytte udloddet af et hjemmehørende selskab, når dette udbytte udloddes til en ikke-hjemmehørende pensionsfond, mens udbyttet, såfremt det udloddes til en hjemmehørende pensionsfond, beskattes med en fast sats, der er beregnet ud fra et fiktivt afkast, som set over tid er tiltænkt at modsvare beskatningen af hele kapitalafkastet i henhold til den almindelige ordning
            
         
               —
            
            
               bestemmelsen imidlertid er til hinder for, at ikke-hjemmehørende pensionsfonde, som har oppebåret udbytte, ikke kan tage hensyn til eventuelle erhvervsmæssige omkostninger, der er direkte forbundet med oppebærelsen af udbyttet, når metoden til beregning af skattegrundlaget for hjemmehørende pensionsfonde foreskriver en sådan hensyntagen, hvilket det tilkommer den forelæggende ret at efterprøve.
            
         
      (1)  EUT C 235 af 21.7.2014.